নিকোলাস-সেবাস্তিয়ান অ্যাডামের দ্বারা একটি ভাস্কর্যে চিত্রিত প্রমিথিউস,১৭৬২ লুভ্‌র জাদুঘর 
গ্রীক পৌরাণিক কাহিনী, প্রমিথিউস (/prəˈmiːθiəs/; প্রাচীন গ্রীক: Προμηθεύς, [promɛːtʰéu̯s], সম্ভবত যার অর্থ "পূর্বচিন্তা") হলেন আগুনের টাইটান দেবতা। প্রমিথিউস দেবতাদের কাছ থেকে আগুন চুরি করে এবং প্রযুক্তি, জ্ঞান এবং আরও সাধারণভাবে, সভ্যতার আকারে মানবতাকে দেওয়ার জন্য সবচেয়ে বেশি পরিচিত। পৌরাণিক কাহিনীর কিছু সংস্করণে তাকে মাটি থেকে মানবতা সৃষ্টির কৃতিত্ব দেওয়া হয়। প্রমিথিউস তার বুদ্ধিমত্তার জন্য এবং মানবজাতির একজন চ্যাম্পিয়ন হওয়ার জন্য পরিচিত,কখনো কখনো তাকে বন্যার গল্পের নায়ক ডিউক্যালিয়নের পিতা হিসেবে উপস্থাপিত করা হয়। 

প্রমিথিউস ছিলেন টাইটানদের মধ্যে একজন। জিউস তাকে টারটারাস থেকে রক্ষা করেছিলেন এবং তাকে একটি মিশন দিয়েছিলেন - জল এবং মাটি থেকে একজন মানুষ গঠনের জন্য। প্রমিথিউস কাজটি সম্পন্ন করেছিল, কিন্তু তার সৃষ্টিতে কাজ করার সময়, তিনি মানুষের প্রতি অনুরাগী হয়ে ওঠেন। একদিন জিউস সমস্ত দেবতাদের মধ্যে উপহার বিতরণ করেছিলেন কিন্তু তিনি মানুষের জন্য খুব একটা পাত্তা দেননি। টাইটান প্রমিথিউস, যে কিনা মানুষকে ভালোবাসতেন এবং দুঃখিত বোধ করছিলেন মানুষ উপহার না পাওয়ার কারনে।তিনি এই কারণে অলিম্পাসে উঠেছিলেন এবং হেফাস্টাসের ওয়ার্কশপ থেকে আগুন চুরি করেছিলেন। আরো পড়ুন..

আগুন চুরি করা এবং মানুষের হাতে দেওয়ার ফলে প্রমিথিউসের শাস্তি প্রাচীন এবং আধুনিক উভয় সংস্কৃতির একটি জনপ্রিয় বিষয়। জিউস, অলিম্পিয়ান দেবতাদের রাজা, প্রমিথিউসকে তার সীমালঙ্ঘনের জন্য অনন্ত যন্ত্রণার শাস্তি দিয়েছিলেন। তাকে ককেশাসের এক খাড়া পর্বতগাত্রে অনন্তকালের জন্য শৃঙ্খলিত করে রাখার নির্দেশ দেয়া হলো। প্রতিদিন সকালে শেকলবদ্ধ প্রমিথিউসের কাছে একটি ঈগল আসত। ঈগলটি প্রমিথিউসের কলিজা ঠুকরে ঠুকরে খেত সারাদিন। রাতে আবার প্রমিথিউসের শরীরে নতুন কলিজা প্রতিস্থাপন করা হতো, পরদিন ঈগলটি যাতে আবার এসে খেতে পারে। পৌরাণিক কাহিনীর বিভিন্ন প্রধান সংস্করণ অনুসারে, বিশেষ করে হেসিওডের, প্রমিথিউস শেষ পর্যন্ত নায়ক হেরাক্লিসের দ্বারা মুক্ত হন। আরও বেশি প্রতীকবাদে, প্রমিথিউসের সংগ্রামটি কেউ কেউ মাউন্ট এলব্রাস বা মাউন্ট কাজবেক-এ অবস্থিত, ককেশাস পর্বতমালার দুটি আগ্নেয়গিরির প্রমোন্টরি যা প্রাচীন গ্রীকদের জন্য বারবারির রাজ্য ছিল।

অন্য একটি পৌরাণিক কাহিনীতে, প্রমিথিউস প্রাচীন গ্রীক ধর্মে প্রচলিত পশু বলির ধরন প্রতিষ্ঠা করেন। তিনি প্রধানত এথেন্সে ধর্মীয় কার্যকলাপের কেন্দ্রবিন্দু ছিলেন, যেখানে তিনি এথেনা এবং হেফেস্টাসের সাথে যুক্ত ছিলেন, যারা সৃজনশীল দক্ষতা এবং প্রযুক্তির গ্রীক দেবতা ছিলেন।

পশ্চিমা শাস্ত্রীয় ঐতিহ্যে, প্রমিথিউসের মাহাত্ম্য ও ত্যাগের উদাহরণ বিভিন্ন কাব্যে উল্লেখ করা হয়েছে বারবার। বিখ্যাত ইংরেজ কবি শেলী প্রমিথিউসের গল্প থেকে অনুপ্রাণিত হয়ে 'মুক্ত প্রমিথিউস' নামে একটি গীতিনাট্য লিখেছিলেন। সেখানে তিনি প্রমিথিউসকে একজন রোমান্টিক নায়ক হিসেবে কল্পনা করেন। যে শৃঙ্খল ভেঙে মানুষের মাঝে আবার মুক্তির বার্তা নিয়ে আসে। মেরি শেলি, উদাহরণস্বরূপ, তার উপন্যাস ফ্রাঙ্কেনস্টাইন (১৮১৮) এর সাবটাইটেল হিসাবে দ্য মডার্ন প্রমিথিউসকে দিয়েছেন।

জিউসের নিদের্শে প্রমিথিউসের কলিজা ভক্ষন করছে ঈগল। ১৬৪০ সালের চিত্রকর্ম

| গ্রিক দেবতাগণেরধারাবাহিক |
| --- |
| * তিতান
* অলিম্পিক্স
* জলজ দেবতাগণ
* চোনিক দেবতাগণ
* মাইসোনিয়ান দেবতাগণ
* ব্যক্তিগত ধারণা
* অন্যান্য দেবতাগণ
 |
| টাইটান |
| দ্বাদশ টাইটান
অকেয়ানোস এবং তেথুস,
হুপেরিয়ন এবং থেইয়া,
কয়উস এবং ফয়বে,
ক্রোনোস এবং রেয়া,
নেমোসাইনে, থেমিস,
ক্রিউস, ইয়াপেতুস
ক্রোনসের সন্তানরা
জিউস, হেরা, পসেইডন, হেডিস,
হেস্তিয়া, দেমেতের, কিরন
অকেয়ানোসের সন্তানরা
ওশেনিড, পোটেমই
হাইপারিয়নের সন্তানরা
হেলিয়স, সেলেনে, এয়স
ক্রোনোসের সন্তানরা
লেলান্টস, লেটো, আস্তেরিয়া
ইয়াপেতুসের সন্তানরা
আতলাস, প্রমিথিউস,
এপিমেথেউস, মেনয়তিউস
ক্রিউসের সন্তানরা
আস্ত্রাইয়ুস, পাল্লাস, পের্সেস |
| * দে
* স
 |

তথ্যসূত্র
---------

1. ↑  Smith, "Prometheus"  ওয়েব্যাক মেশিনে আর্কাইভকৃত ২০২১-০২-২৫ তারিখে.
2. ↑  "Prometheus | Description & Myth"। *Encyclopedia Britannica*। ২০২০-০৯-১০ তারিখে মূল থেকে আর্কাইভ করা। সংগ্রহের তারিখ ২০২০-০৯-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  William Hansen, *Classical Mythology: A Guide to the Mythical World of the Greeks and Romans* (Oxford University Press, 2005), pp. 32, 48–50, 69–73, 93, 96, 102–104, 140; as trickster figure, p. 310.
4. ↑  Dougherty, C. (2006). Prometheus. Abingdon: Routledge.
5. ↑  West, S. (1994). Prometheus Orientalized. Museum Helveticum, 51(3), 129-149.
6. ↑  "Bibliotheca 1.7.1"। ২০২০-১১-১২ তারিখে মূল থেকে আর্কাইভ করা। সংগ্রহের তারিখ ২০২১-০৪-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  Hesiod, *Theogony* 526-8
8. ↑  Greenberg, Mike; PhD (২০২০-০৫-০৪)। "Prometheus: The Complete Guide to the Greek Titan (2021)" (ইংরেজি ভাষায়)। ২০২১-০৫-১১ তারিখে মূল থেকে আর্কাইভ করা। সংগ্রহের তারিখ ২০২১-০৫-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
9. ↑  Thomas, Lowell (১৯৬৪)। *Book of the High Mountains*। Julian Messner। পৃষ্ঠা 159। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
10. ↑  Lewis Richard Farnell, *The Cults of the Greek States* (Oxford: Clarendon Press, 1896), vol. 1, pp. 36, 49, 75, 277, 285, 314, 346
11. ↑  Carol Dougherty, *Prometheus* (Routledge, 2006), p. 42ff

* "আগুনের চোর প্রমিথিউস। গ্রীক পুরাণ এর কাহিনী" - Peak Fiction